એફ એન્ડ ઓનો જુગાર કહો કે કેસીનો કે પછી વિકલી ડબ્બામાં પારકી મૂડીએ રમનારાઓનો ગત સપ્તાહમાં બરોબરનો સફાયો કરી દેવાયો છે. તેજીમાં રહેલા અને પારકી મૂડીએ રમનારાઓને ક્રુડ ઓઈલના રેલામાં અને યુરોપ, એશીયાના અન્ય બજારોના ધોવાણમાં સેન્સેક્સના ૮૫૦ પોઈન્ટનો કડાકો બોલાવી લૂંટી લેવાયા અને તેજીમાંથી મંદીનો વેપાર માંડનારાઓને સપ્તાહના અંતિમ દિવસે અફડાતફડીમાં છેલ્લે ફરી તેજી લાવીને મંદીનો વેપાર સરખો કરવા મજબૂર કરી લૂંટી લઈ ફરી આ કેસીનોમાં તો ખુવારી જ ખુવારી છે, તેનો કડવો અનુભવ કરાવાયો છે. જ્યારે આ કેસીનોથી દૂર રહેલા અને રોકાણકાર બની રહેલાઓ માટે ફરી ફંડોનું વેલ્યુબાઈંગ શરૃ થઈ જઈ સંપતિનું સર્જન થવા લાગ્યું છે. જેથી ફરી ફરીને અહીંથી કહેવાનું કે પૂરતી મૂડી કે માર્જિનની જોગવાઈ વિના એફ એન્ડ ઓના કેસીનો અને વિકલી ડબ્બામાં રમવાથી દૂર રહેવું અને પોતાની મૂડીએ ટૂંકાગાળા માટે પૂરતી મૂડીએ ટ્રેડીંગ કરવું કે રોકાણકાર બનવું જ હિતાવહ છે.